wickkiey/tamil-wikipedia-chunked huggingface dataset:
# மொழியிறுதி எழுத்துகள்

## உயிரெழுத்துகள்

உயிரெழுத்துகள் **தனித்தும்** மெய்யுடன் **இணைந்தும்** மொழியிறுதியில் வரும். உயிரெழுத்துகள் தனியாகச் சொல்லுக்கு முதலில் மட்டுமே வரும். சொல்லுக்கு இடையிலும் இறுதியிலும் வராது. மெய்யெழுத்துடன் சேர்ந்து உயிர்மெய் எழுத்தாகவே சொல்லுக்கு இடையிலும் இறுதியிலும் வரும். உயிரெழுத்துகளில் எகரக் குறில் அளபெடையாக மட்டுமே சொல்லுக்கு இறுதியில் வரும்.  
**எடுத்துக்காட்டு:** சில (அ), நிலா (ஆ), நரி (இ), தீ (ஈ), மிளகு (உ), பூ (ஊ), சேஎ (எ), எங்கே (ஏ), மழை (ஐ), நொ (ஒ), மலரோ (ஓ), கௌ (ஔ)
# மொழியிறுதி எழுத்துகள்

## உயிரெழுத்துகள்

### உயிரிறுதி - 12

ஆஅ, ஆ, ஈஇ, ஈ, ஊஉ, ஊ, ஏஎ, ஏ, ஐ, ஓஒ, ஓ, - 11 எழுத்துகள்  
விள, பலா, கிளி, குரீ, பனை -என்பன போல் உயிர்மெய் எழுத்துடன் வரும்.  
இவற்றுள் குற்றெழுத்துக்கள் ஐந்தும் அளபெடை எழுத்துக்களாக ஈறாயின.  
கௌ, வௌ - (ஔகாரம்) - 1  
எ என்னும் உயிர் எந்தச் சொல்லிலும் ஈறு ஆகாது.  
ஒ என்னும் உயிர் 'நொ' என்னும் சொல்லில் மட்டும் ஈறு ஆ1கும்.  
ஏ, ஓ என்னும் உயிர் எழுத்துகள் ஞ வரிசையில் ஈறு ஆகா. (ஞே, ஞோ - என ஈறு ஆகாது)  
உ, ஊ என்னும் உயிர் எழுத்துகள் ந வரிசையில் ஈறு ஆகா. (நு, நூ எழுத்தில் எந்தச் சொல்லும் முடியாது)  
உ எழுத்து ச வரிசையில் இரண்டு சொற்களில் வரும். (உசு, முசு - என வரும்)  
உ எழுத்து ப வரிசையில் ஒரு சொல்லில் மட்டும் இரு பொருளில் வரும். (தபு - என வரும்)  
பிறவற்றிற்கு வரையறை இல்லை.
# மொழியிறுதி எழுத்துகள்

## மெய் எழுத்துகள்

வல்லின மெய்யெழுத்துகள் சொல்லின் இறுதியில் வரமாட்டா. மெல்லின மெய்யெழுத்துகளில் 'ஞ், ண், ந், ம், ன்' ஆகிய ஐந்தும் சொல்லுக்கு இறுதியில் வரும். இடையின மெய்யெழுத்துகள் 'ய், ர், ல், வ், ழ், ள்' ஆகிய ஆறும் சொல்லுக்கு இறுதியில் வரும்.  
**எடுத்துக்காட்டு (மெல்லின மெய்):** உரிஞ், பெண், வெரிந், அறம், மான்  
**எடுத்துக்காட்டு (இடையின மெய்):** பொய், பார், பால், தெவ், பாழ், வாள்
# மொழியிறுதி எழுத்துகள்

## மெய் எழுத்துகள்

### மெய்யிறுதி - 11

ஞ், ண், ந், ம், ன், ய், ர், ல், வ், ழ், ள் - 11  
உரிஞ், மண், பொருந், திரும், பொன், வேய், வேர், வேல், தெவ், வீழ், வேள் - என வரும்.  
ந் எழுத்து பொருந், வெரிந் - என்னும் இரண்டு சொற்களில் மட்டும் முடியும்.  
ஞ் எழுத்து உரிஞ் - என்னும் ஒரு சொல்லில் மட்டும் முடியும்.  
வ் எழுத்து அவ், இவ், உவ், தெவ் - என்னும் நான்கு சொற்களில் மட்டும் முடியும்.
# மொழியிறுதி எழுத்துகள்

## குற்றியலுகரம்

குற்றியலுகரமும் சொல்லுக்கு இறுதியில் வரும். எல்லாக் குற்றியலுகரங்களும் புணர்ச்சிப் பாங்கில் ஒரே நெறியைப் பின்பற்றுவதால் ஒன்று என்று கணக்கில் எடுத்துக்கொள்ளப்பட்டுள்ளன.  
**எடுத்துக்காட்டு:** காடு, மூழ்கு, அஃது
# மொழியிறுதி எழுத்துகள்

## இக்கால நிலை

வேற்றுமொழிச் சொற்களை ஒலிபெயர்த்து எழுதும்போது பிற மெய்யெழுத்துகளும் சொல்லின் இறுதியில் பிழையாக எழுதப்பட்டு வருகின்றன.  
பார்க், பீச், ரூட், ஐதராபாத், போப், (ற் - தமிழுக்கே உரிய ஒலி), சிங் - என வருகின்றன. இவை முறையாக, பார்க்கு, பீச்சு, உரூட்டு, ஐதராபாத்து, போப்பு, சிங்கு என்று வரும்.  
பாஸ், பிரஷ், ஜார்ஜ், நமஹ், உக்ஷ் - என வருகின்றன. இவை முறையாக, பாசு, பிரசு, சார்ச்சு, நமக, உட்சு என்று வரும்.  
"கடிசொல் இல்லை காலத்துப் படினே".  
<small>(தொல்காப்பியம்)</small>
# நமீதா பிரமோத்

**நமீதா பிரமோத்** என்பவர் மலையாளத் திரைப்பட நடிகை ஆவார். டிராபிக் என்ற மலையாளத் திரைப்படத்தில் நடிக்கத் தொடங்கினார்.
# நமீதா பிரமோத்

## திரைத் துறை

இவர் வேளாங்கண்ணி மாதாவு, என்றெ மானச புத்ரி, அம்மே தேவி உள்ளிட்ட திரைத் தொடர்களில் நடித்தார். இவர் குஞ்சாக்கோ போபனுடன் *புள்ளிப்புலிகளும் ஆட்டின்குட்டியும்* என்ற திரைப்படத்தில் நடித்தார்.
# ஆங்கிலத் திறப்பு

**ஆங்கிலத் திறப்பு** (*English Opening*) என்பது **1. c4** எனும் நகர்த்தலுடன் ஆரம்பிக்கும் திறப்புக்களைக் குறிக்கும். இது பிளாங் திறப்பில் நான்காவது பிரபலமான திறப்பாகும். பல்வகையான தரவுத்தளங்களின் படி, வெள்ளையின் சாத்தியமான இருபது ஆரம்ப நகர்த்தல்களில், பிரபலமான நான்கு நகர்த்தல்களில் இதுவும் ஒன்றாகும். வெள்ளை d5 மத்திய சதுரத்தைக் கைப்பற்றும் நோக்கத்துடன் ஆட்டத்தை ஆரம்பிக்கிறது.
# இந்திரஜித் (திரைப்படம்)

***இந்திரஜித்*** என்பது 2017 ஆண்டைய இந்திய தமிழ்த் திரைப்படமகும். கலைப்புலி எஸ். தாணு தாயாரிக்க, அவரது மகன் கலாபிரபு இயக்கத்தில், கவுதம் கார்த்திக் கதாநாயகனாகவும், கதாநாயகியாக புதுமுக நடிகை சோனாரிகா பதோரியாவும் (சொனரிக்கா பாடோரியா) நடித்துள்ளனர். சொனாரிகா பதோரியா விஜய் தொலைக்காட்சியில் ஒளிபரப்பாகின்ற சிவம் தொடரில் பார்வதி என்ற கதாபத்திரத்தில் நடித்துள்ளார் என்பது குறிப்படத்தக்கது. இப்படத்திற்கு, சங்கர் இசான் லாய் இசையமைக்கின்றனர்.
# இந்திரஜித் (திரைப்படம்)

## நடிகர்கள்

- கவுதம் கார்த்திக்
- சொனாரிகா பதோரியா
- அஸ்ரிதா செட்டி
- அன்கூர் சிங்
- சுதன்சு பாண்டே
- அமித்
- பிரதாப் போத்தன்
# இந்திரஜித் (திரைப்படம்)

## தயாரிப்பு

இந்த திரைப்படத்தை கலைப்புலி எஸ் தாணுவின் மகன் கலைபிரபு இயக்கயுள்ளார். இவர் முதலில் சக்கரகட்டி என்ற திரைபடத்தை இயக்கயுள்ளார் என்பது குறிப்படத்தக்கது. இப்படம் 2017 நவம்பர் 24 அன்று வெளியானது.
# இந்திரஜித் (திரைப்படம்)

## இசை

ஆளவந்தான், விஸ்வரூபம் திரைப்படத்துக்கு இசை அமைத்த சங்கர் இசான் லாய் இந்த திரைப்படத்துக்கும் இசை அமைத்துள்ளார்.
# புதுயுகம் தொலைக்காட்சி

**புதுயுகம் தொலைக்காட்சி** என்பது தமிழில் இயங்கும் தொலைக்காட்சி ஆகும். இந்தத் தொலைக்காட்சி நவம்பர் 23, 2013 அன்று தொடங்கப்பட்டது. சென்னையைத் தலைமையிடமாகக் கொண்டு இயங்குகிறது. எஸ். ஆர். எம் குழுமத்திற்கு உட்பட்ட ‘நியூ ஜெனரேசன் மீடியா கார்ப்பரேசன்’ என்ற ஊடக நிறுவனத்தால் இத்தொலைக்காட்சி ஒளிபரப்பப்படுகின்றது. இதே ஊடக நிறுவனம் சார்பில் புதிய தலைமுறை என்ற செய்தி தொலைக்காட்சியும், பெண்கள் என்ற பெண்களுக்கான தொலைக்காட்சியும் ஒளிபரப்பாகி வருறது.
# புதுயுகம் தொலைக்காட்சி

## நிகழ்ச்சிகள்

இந்தத் தொலைக்காட்சியில் முதல் முதலாக கொரியன் தொடர்கள் தமிழில் மொழிமாற்றம் செய்யப்பட்டு 2013 முதல் 2015ஆம் ஆண்டு காலப்பகுதியில் ஒளிபரப்பப்பட்டது.
# புதுயுகம் தொலைக்காட்சி

## மேலும் பார்க்க

- புதிய தலைமுறை (தொலைக்காட்சி)
- புதிய தலைமுறை (இதழ்)
- புதிய தலைமுறை கல்வி
# கரோ-கன் தற்காப்பு

**கரோ-கன் தற்காப்பு** (*Caro–Kann Defence*) என்பது **1. e4 c6** எனும் நகர்த்தல்களால் அடையாளப்படுத்தப்படும் சதுரங்கத் திறப்பாகும். கரோ-கன் தற்காப்பானது இராசாவின் சிப்பாய் ஆட்டத்திற்கு எதிரான பொதுவான தற்காப்பாகும். இது, சிசிலியன் தற்காப்பு மற்றும் பிரெஞ்சுத் தற்காப்பு போல "அரை-திறந்த ஆட்டமாக" பாகுபடுத்தப்பைட்டுள்ளது. இந்தத் தற்காப்பு கறுப்புக்கு, சிறந்த சிப்பாய் நிலையுடன்கூடிய சாதகமான இறுதியாட்டத்தை தோற்றுவிக்கிறது.
# ரெபெக்கா வெஸ்ட்

**ரெபெக்கா வெஸ்ட்** (21 டிசம்பர் 1892 – 15 மார்ச் 1983), ஒரு பிரிட்டன் எழுத்தாளர், பத்திரிகையாளர், பெண் உரிமை ஆர்வலர். இவர் தி டைம்ஸ், தி நியூ ரிபப்ளிக், நியூயார்க் ஹெரால்டு டிரிப்யூன், நியூயார்க் அமெரிக்கன் உட்பட ஏராளமான நாளேடுகள், இதழ்களில் எண்ணற்ற கட்டுரைகள், விமர்சனங்கள் எழுதியுள்ளார்.
# ரெபெக்கா வெஸ்ட்

## வாழ்க்கை வரலாறு

ரெபெக்கா வெஸ்ட் அரசியல் ஆர்வலர்கள் அரசியல் பற்றி காரசாரமாக விவாதிக்கும் ஒரு வீட்டில் 1892 இல் லண்டனில் பிறந்தார். அப்பா துணிச்சலான பத்திரிகையாளர். இசை மீதும், ஓவியத்தின் மீதும் நாட்டம் கொண்ட ஸ்காத்லாந்துநாட்டுப் பெண்ணான இசபெல்லா அவரது தாய். தனது 14 அப்பா இறந்தபோது குடும்பம் ஸ்காட்லாந்தில் உள்ள எடின்பரோவில் குடியேறியது. அங்கு ஜியார்ஜ் வாட்சன் பெண்கள் கல்லூரியில் பயின்றார். 16 வயதில் குடும்ப வசதியின் காரணமாக கல்வி பயில்வதை நிறுத்திக் கொண்டார். ஒரு நடிகையாக புகழ்பெற வேண்டும் என்ற ஆசையில் லண்டனில் நடிப்பு பயிற்சி மேற்கொண்டார். அப்போது மாற்றிக்கொண்ட பெயர்தான் 'ரெபெக்கா வெஸ்ட்'. பிறகு எழுதுவதில் ஆர்வம் ஏற்பட்டது.  
செப்டம்பர் 1912 'ஃப்ரீ வுமன்' பெண்கள் வாரப் பத்திரிகையில் சேர்ந்தார். புகழ்பெற்ற எழுத்தாளர் எச். ஜி. வெல்ஸ் இன் 'மேரேஜ்' நாவலை விமர்சித்து 1912 இல் இந்த பத்திரிகையில் எழுதினார். அதைப் படித்த வெல்ஸ் இவரது எழுத்தால் கவரப்பட்டார். 1913 இல் இருவருக்கும் காதல் மலர்ந்தது. வெல்ஸ் மறையும் வரை இந்த உறவு நீடித்தது. அவர்களின் இந்த உறவு 1946 இல் வெல்ஸ் மறையும் வரை நீடித்தது.
# ரெபெக்கா வெஸ்ட்

## வாழ்க்கை வரலாறு

### பிந்தைய வாழ்க்கை

பெண் உரிமை, சமூக நலனுக்கு குரல் கொடுப்பதிலும், கூர்மையான விமர்சனம் எழுதுவதிலும் புகழ்பெற்று விளங்கினார் ரெபெக்கா. தி நியூ ரிபப்ளிக், நியூயார்க் ஹெரால்டு டிரிப்யூன், நியூயார்க் அமெரிக்கன் உட்பட ஏராளமான நாளேடுகள், இதழ்களில் எண்ணற்ற கட்டுரைகள், விமர்சனங்கள் எழுதியுள்ளார். இவரது எழுத்தாற்றலை ஜார்ஜ் பெர்னார்ட் ஷா பாராட்டியுள்ளார்.  
பத்திரிகைத் துறையில் படைத்த சாதனைக்காக இவருக்கு 'வுமன்ஸ் பிரஸ் கிளப் அவார்டு' விருதை 1948 இல் அமெரிக்க அதிபர் ஹாரி எஸ். ட்ரூமன் வழங்கினார். 'உலகின் தலைசிறந்த நிருபர்' என்று விழாவில் அதிபர் இவருக்கு புகழாரம் சூட்டினார்.
# ரெபெக்கா வெஸ்ட்

## வாழ்க்கை வரலாறு

### புனைவிலி

- "பிளாக் லாம்ப்" (1941)
- *ஹென்றி ஜேம்ஸ்* (1916)
# ரெபெக்கா வெஸ்ட்

## இறப்பு

ரெபெக்கா வெஸ்ட் 91 ஆவது வயதில் மறைந்தார்.
# விஸ்வேஸ்வரய்யா தொழில்நுட்பப் பல்கலைக்கழகம்

**விஸ்வேஸ்வரய்யா தொழில்நுட்பப் பல்கலைக்கழகம்** என்பது கர்நாடக மாநிலத்தில் உள்ள பொதுத்துறை பல்கலைக்கழகம் ஆகும். இது பெளகாவியில் உள்ளது. இதை 1998ஆம் ஆண்டின் ஏப்ரல் முதலாம் நாளில் கர்நாடக அரசு நிறுவியது. கர்நாடகத்தில் தொழில்நுட்பம், பொறியியல் துறைகளில் பாடங்களை கற்பிக்கும் கல்லூரிகள் இதனுடன் இணைக்கப்பட்டிருக்க வேண்டும்.  
இதுக்கு அறிவியலாளரான மோக்சகுண்டம் விசுவேசுவரய்யாவின் நினைவாக பெயரிடப்பட்டது. இந்திய அளவில் பாரத ரத்னா விருதைப் பெற்ற ஒரே பொறியாளர் இவரே. இந்த பல்கலைக்கழகம் பெங்களூர், குல்பர்கா, மைசூர் ஆகிய இடங்களில் கிளைகளைக் கொண்டுள்ளது.  
இது இந்திய அளவில் பெரிய பல்கலைக்கழகங்களில் குறிப்பிடத்தக்கது. இதனுடன் 208 கல்லூரிகள் இணைந்துள்ளன. ஆண்டு தோறும் 67100 இளநிலை மாணவர்களும், 12666 முதுநிலை மாணவர்களும் சேர்கின்றனர். இங்கு இளநிலையில் 30 பாடப்பிரிவுகளும், முதுநிலையில் 71 பாடப்பிரிவுகளும் உள்ளன.
# விஸ்வேஸ்வரய்யா தொழில்நுட்பப் பல்கலைக்கழகம்

## துறைகள்

இது பொறியியல் துறையில் பல்வேறு பாடப்பிரிவுகளைக் கொண்டுள்ளது.
# விஸ்வேஸ்வரய்யா தொழில்நுட்பப் பல்கலைக்கழகம்

## மேலும் பார்க்க

- விசுவேசுவரய்யா தொழில்துறை மற்றும் தொழில்நுட்ப அருங்காட்சியகம்
# மலேசியாவின் மாநிலங்கள் மற்றும் கூட்டாட்சிப் பகுதிகள்

மலேசிய மாநிலங்களை **நெகிரி** (மலாய்: *Negeri*) என்றும், கூட்டரசு நிலப்பகுதிகளை (மலாய்: *Wilayah Persekutuan*) என்றும் அழைக்கிறார்கள்.  
மலேசியாவில் பதின்மூன்று மாநிலங்கள், மூன்று கூட்டரசு நிலப்பகுதிகள் உள்ளன. இவற்றுள் தீபகற்ப மலேசியாவில் பதினொரு மாநிலங்களும், இரு கூட்டரசு நிலப்பகுதிகளும் உள்ளன. இவை மேற்கு மலேசியா மாநிலங்கள் என்று அழைக்கப்படுகின்றன.  
போர்னியோ தீவில் இருக்கும் சரவாக், சபா மாநிலங்கள், லாபுவான் கூட்டரசு நிலப்பகுதியை, கிழக்கு மலேசியா என்று அழைக்கிறார்கள். மலேசிய மாநிலங்களை நிர்வாகம் செய்யும் பொறுப்புகளை நடுவண் அரசும், மாநில அரசும் பகிந்து கொள்கின்றன. கூட்டரசு நிலப்பகுதிகளை நடுவண் அரசு நேரடியாக நிர்வாகம் செய்கிறது.  
மலேசியாவின் 13 மாநிலங்கள் வரலாற்று மலாய்ப் பேரரசுகளைச் சார்ந்தவையாகும். இவற்றுள் 9 மாநிலங்கள், மலாய் மாநிலங்கள் என்று அழைக்கப்படுகின்றன. ஒவ்வொரு மாநிலத்திற்கும் ஒரு பாரம்பரிய ஆளுநர் எனும் சுல்தான் முதன்மைத் தலைவராக இருக்கிறார். நிருவாகத் தலைவராக முதலமைச்சர் எனும் மந்திரி பெசார் இருக்கிறார்.
# மலேசியாவின் மாநிலங்கள் மற்றும் கூட்டாட்சிப் பகுதிகள்

## ஆளுகை

மலேசியாவின் அனைத்து 13 மாநிலங்களும் வரலாற்று மலாய்ப் பேரரசுகளைச் சார்ந்தவையாகும். இவற்றுள் 9 மாநிலங்கள், மலாய் மாநிலங்கள் என்று அழைக்கப்படுகின்றன. ஒவ்வொரு மாநிலத்திற்கும் ஒரு பாரம்பரிய ஆளுநர் எனும் சுல்தான் முதன்மைத் தலைவராக இருக்கிறார். நிருவாகத் தலைவராக முதலமைச்சர் எனும் மந்திரி பெசார் (மலாய்: *Menteri Besar*) இருக்கிறார்.  
சொகூர், கெடா, கிளாந்தான், பகாங், பேராக், சிலாங்கூர், திரங்கானு ஆகிய மாநிலங்களை ஆட்சி செய்பவர்களைச் சுல்தான்கள் என்று அழைக்கிறார்கள். தேர்வு மூலம் தெரிவு செய்யப்படும் நெகிரி செம்பிலான் ஆளுநர் யாம் துவான் பெசார் (மலாய்: (*Yamtuan Besar*) என்று அழைக்கப்படுகிறார். பெருலிசு ஆளுநர் *இராசா* என்று அழைக்கப்படுகிறார்.
# மலேசியாவின் மாநிலங்கள் மற்றும் கூட்டாட்சிப் பகுதிகள்

## ஆளுகை

### மாட்சிமை தங்கிய பேரரசர்

நடுவண் அரசின் மன்னரை மாட்சிமை தங்கிய பேரரசர் (மலாய்: (*Yang di-Pertuan Agong*) அல்லது யாங் டி பெர்துவான் அகோங் என்று அழைக்கப் படுகிறார். தமிழில் மாமன்னர் என்று அழைக்க வேண்டும். மலேசியாவின் ஒன்பது மாநிலங்களில் உள்ள *சுல்தான்*கள், பெர்லிஸ் ராஜா; யாங் டி பெர்துவா நெகிரி; யாம் துவான் பெசார்களில் ஒருவர் ஐந்தாண்டுகளுக்கு ஒரு முறை மாமன்னராகத் தேர்வு செய்யப்படுகிறார்.
கிளாந்தான் சுல்தான் ஐந்தாம் முகமது 13 திசம்பர் 2017 மலெசியவின் 15-வது மாமன்னராக அரியனை ஏரினார்.  
தீபகற்ப மலேசியாவில் இருக்கும் பினாங்கு, மலாக்கா மாநிலங்களும், கிழக்கு மலேசியாவில் இருக்கும் சபா, சரவாக் மாநிலங்களும், பிரித்தானியர்களின் தனிப்பட்ட காலனிகளாக இருந்தவை. ஆகவே, அவற்றின் ஆட்சி செய்யும் தலைவரை *கவர்னர்* (மலாய்: *Yang di-Pertua Negeri*) யாங் டி பெர்துவா நெகிரி என்று அழைக்கிறார்கள். அந்த மாநிலங்களின் முதலமைச்சர் மந்திரி பெசார் (மலாய்: *Ketua Menteri*) என்று அழைக்கப்படுகிறார்.  
| மாநிலக் கொடி | மாநிலம் | தலைநகரம் | மக்கள் தொகை 2010 | பரப்பளவு சதுர கி.மீ. | மக்கள் தொகை அடர்த்தி | வாகன அட்டை முன்எழுத்து | தொலைபேசி எண்கள் முன்குறியீடு | மாநிலப் பெயர் சுருக்கம் | ஐ.எசு.ஓ.
ISO 3166-2 | எப்.ஐ.பி.எசு.
FIPS 10-4 |
| --- | --- | --- | --- | --- | --- | --- | --- | --- | --- | --- |
| கோலாலம்பூர் நடுவண் கூட்டரசு | கோலாலம்பூர் | 1,627,172 | 243 | 6696 | W / V | 03 | KUL | MY-14 |  |  |
| லபுவான் நடுவண் கூட்டரசு | விக்டோரியா, லபுவான் | 85,272 | 91 | 937 | L | 087 | LBN | MY-15 | MY15 |  |
| புத்திராசெயா நடுவண் கூட்டரசு | புத்திராசெயா | 67,964 | 49 | 1387 | Putrajaya / F | 03 | PJY | MY-16 |  |  |
| சொகூர் | சொகூர் பாரு | 3,233,434 | 19,210 | 168 | J | 07, 06 (மூவார் & தங்காக்) | JHR | MY-01 | MY01 |  |
| கெடா | அலோர் சிடார் | 1,890,098 | 9,500 | 199 | K | 04 | KDH | MY-02 | MY02 |  |
| கிளாந்தான் | கோத்தா பாரு | 1,459,994 | 15,099 | 97 | D | 09 | KTN | MY-03 | MY03 |  |
| மலாக்கா | மலாக்கா | 788,706 | 1,664 | 474 | M | 06 | MLK | MY-04 | MY04 |  |
| நெகிரி செம்பிலான் | சிரம்பான் | 997,071 | 6,686 | 149 | N | 06 | NSN | MY-05 | MY05 |  |
| பகாங் | குவாந்தான் | 1,443,365 | 36,137 | 40 | C | 09, 03 (கெந்திங் மலை), 05 (கேமரன் மலை) | PHG | MY-06 | MY06 |  |
| பேராக் | ஈப்போ | 2,258,428 | 21,035 | 107 | A | 05 | PRK | MY-08 | MY07 |  |
| பெருலிசு | கங்கார் | 227,025 | 821 | 277 | R | 04 | PLS | MY-09 | MY08 |  |
| பினாங்கு | சார்ச்சு டவுன் | 1,520,143 | 1,048 | 1451 | P | 04 | PNG | MY-07 | MY09 |  |
| சபா | கோத்தா கினபாலு | 3,120,040 | 73,631 | 42 | S | 087-089 | SBH | MY-12 | MY16 |  |
| சரவாக் | கூச்சிங் | 2,420,009 | 124,450 | 19 | Q | 081-086 | SRW | MY-13 | MY11 |  |
| சிலாங்கூர் | சா ஆலாம் | 5,411,324 | 8,104 | 668 | B | 03 | SGR | MY-10 | MY12 |  |
| திரங்கானு | கோலா திரங்கானு | 1,015,776 | 13,035 | 78 | T | 09 | TRG | MY-11 | MY13 | } |
# அனூப்பூர் மாவட்டம்

, மத்தியப் பிரதேச மாநிலத்தின் மாவட்டங்களில் ஒன்று. இதன் தலைமையகம் அனூப்பூர் என்னும் ஊரில் அமைந்துள்ளது.
# அனூப்பூர் மாவட்டம்

## உட்பிரிவுகள்

இந்த மாவட்டத்தை கோத்மா, அனூப்பூர், ஜைத்தரி, புஷ்ப்ராஜ்கட் உள்ளிட்ட வட்டங்களாகப் பிரித்துள்ளனர்.  
இது மத்தியப் பிரதேச சட்டமன்றத்துக்கு கோத்மா, அனூப்பூர், புஷ்ப்ராஜ்கட் ஆகிய தொகுதிகளில் சேர்க்கப்பட்டுள்ளது.  
இந்த மாவட்டம் ஷடோல் மக்களவைத் தொகுதியின் வரம்புக்குள் உள்ளது.
# அனூப்பூர் மாவட்டம்

## இதனையும் காண்க

- மத்தியப் பிரதேச மாவட்டப் பட்டியல்
# தஞ்சை அரண்மனை

**தஞ்சை அரண்மனை** (*Thanjavur Palace*) என்பது தமிழ்நாட்டின், தஞ்சாவூர் மாவட்டம், தஞ்சாவூர் நகரில் உள்ள ஒரு அரண்மனை ஆகும். இந்த அரண்மனை தஞ்சாவூர் நாயக்கர்களால் கட்டப்பட்டது. பின்னர் பொ.ஊ. 1674 இல் இருந்து 1855 வரை தஞ்சாவூர் மராத்திய அரசின் கைவசம் இருந்தது. இந்த அரண்மனை வளாகத்தில்தான் சரஸ்வதி மகால் நூலகம், தஞ்சைக் கலைக்கூடம், தஞ்சை தீயணைப்பு நிலையம், தஞ்சை மேற்கு காவல் நிலையம், அரசுப் பொறியியல் கல்லூரி, அரசர் மேல்நிலைப் பள்ளி, தொல்லியல்துறை அலுவலகம் போன்றவை அமைந்துள்ளன.
# தஞ்சை அரண்மனை

## வரலாறு

இந்த அரண்மனையானது தஞ்சாவூர் நாயக்கர் மன்னர்களான சேவப்ப நாயக்கரால் கட்டத் தொடங்கப்பட்டு, அச்சுதப்ப நாயக்கர், இரகுநாத நாயக்கரால் தொடரப்பட்டு, விஜயராகவ நாயக்கரால் முடிக்கப்பட்டது ஆகும். தஞ்சாவூர் மராத்திய அரசு மாராட்டியர் காலத்தில் மராட்டிய கட்டடக்கலை நுணுக்கத்துடன் அரண்மனையின் சில பகுதிகள் கட்டப்பட்டன. பின்னர் ஆங்கிலேயர் காலத்தில் பிரித்தானிய, பிரான்ஸ், இராஜஸ்தான் கட்டடக் கலையின் தொழில் நுட்பங்கள் பல தஞ்சை அரண்மனையின் வடிவமைப்பில் சேர்க்கப்பட்டன. இந்த அரண்மனை வளாகமானது 110 பரப்பளவுக்கு விரிந்துள்ளது. சுமார் 400 ஆண்டுகளுக்கு முன் கட்டப்பட்டதாயினும், அரண்மனையின் 75 விழுக்காடு அழியாமல் இருக்கிறது. இது தமிழக தொல்லியல் துறையின் பராமரிப்பில் உள்ளது.
# தஞ்சை அரண்மனை

## அரண்மனையின் பகுதிகள்

அரண்மனையின் வளாகம் நான்கு முதன்மையான கட்டடங்களைக் கொண்டுள்ளது. மணிமண்டபம், தர்பார் மண்டபம், ஆயுத சேமிப்பு மாளிகை, நீதிமன்றம் என இவை அழைக்கப்படுகின்றன.
# தஞ்சை அரண்மனை

## மணிமண்டபம்

மணிமண்டபத்தில் மொத்தம் 11 மாடிகள் இருந்துள்ளன. இந்த 11 மாடிகளில், இப்போது 8 மாடிகள் மட்டுமே இருக்கின்றன. ஒவ்வொரு மாடியிலும் நான்குப்புறச் சுவர்களிலும் மேல் வளைந்த சாளரங்கள் உள்ளன. அதனால் இதனைத் தொள்ளக்காது மண்டபம் எனப் பொதுமக்கள் அழைக்கின்றனர். இந்த மண்டபம் கண்காணிப்பு மண்டபமாகப் பயன்பட்டிருக்கலாம் என்று கருதப்படுகிறது.
# தஞ்சை அரண்மனை

## தர்பார் மண்டபம்

தஞ்சையைத் தலைமையாகக் கொண்ட மன்னர்கள் அமர்ந்து ஆட்சி செலுத்திய மண்டபம் தர்பார் மண்டபமாகும். பல வண்ணங்களில் அமைந்த ஓவியங்கள் தர்பார் மண்டபத்தை அலங்கரிக்கின்றன. இந்த மண்டபத்துக்கு முன் பெரிய மைதானம் உள்ளது.
# தஞ்சை அரண்மனை

## ஆயுத சேமிப்பு மாளிகை

இது கோபுர வடிவில் காணப்படுகிறது. கோபுரத்துக்குச் செல்லும் படிகட்டுகள் மிகவும் சிக்கலான வளைவு, நெளிவுகளைக் கொண்டவை.
# தஞ்சை அரண்மனை

## நீதிமன்ற கட்டடம்

இதனை ஜார்ஜவா மாளிகை, சதர் மாளிகை என்றும் அழைக்கின்றனர். சதர் என்ற பாரசீகச் சொல்லுக்கு நீதிமன்றம் என்ற பொருள் உள்ளது. இது 7 மாடிகள் கொண்டதாக இருந்ததாகக் கூறப்படுகிறது என்றாலும், தற்போது 5 மாடிகள் மட்டுமே உள்ளன.
# தஞ்சை அரண்மனை

## இதனையும் காண்க

- தஞ்சாவூர் மராத்திய அரசு
- வெங்கோஜி
- இரண்டாம் சரபோஜி
# ஒ.ச.நே + 08:00

**ஒ. ச. நே.** (*UTC*) என்றால் ஒருங்கிணைந்த சர்வதேச நேரம் (*Universal Time Code*). **ஒ. ச. நே.+8** (*UTC+08:00*) என்றால் பூமியின் ஓர் இடத்தில் 8 மணி நேரத்தை ஈடுசெய்யும் ஓர் இனங்காட்டியாகும். இதை ஒருங்கிணைவித்த பொதுநேரம் அல்லது கிரீன்விச் பொதுநேரம் என்றும் அழைக்கலாம்.  
ஒ. ச. நே.+08:00 எனும் நேரக் குறியீட்டை ஆசியான் நாட்டைச் சார்ந்த 1.708 பில்லியன் மக்கள் பயன்படுத்துகின்றனர். இது உலக மக்கள் தொகையில் 24 விழுக்காடாகும். இதை ஆசியான் பொது நேரம் (*ASEAN Common Time*) என்றும் அழைப்பது உண்டு.  
1975 ஏப்ரல் 30-ஆம் தேதி வரையில், வியட்நாம் குடியரசின் தென் பகுதி ஒ. ச. நே.08:00 எனும் நேரக் குறியீட்டைப் பயன்படுத்தி வந்தது. அதன் பின்னர், கம்யூனிஸ்டுகள் ஒட்டு மொத்த வியட்நாமைக் கைப்பற்றியதும், வியட்நாம் முழுமைக்கும் ஒ. ச. நே.07:00 நேரக் குறியீடு என்பது அமலுக்குக் கொண்டு வரப்பட்டது.
# ஒ.ச.நே + 08:00

## சர்வதேச நேரம்

### வட ஆசியா

- ரஷ்யா - இர்க்குட்ஸ்க் நேரம் (Irkutsk Time)
# ஒ.ச.நே + 08:00

## சர்வதேச நேரம்

### கிழக்கு ஆசியா

- மங்கோலியா - மங்கோலிய நேரம்
- சீனா - பெய்ஜிங் நேரம்
- தைவான் - தைவான் நேரம்
- ஹாங் காங் - (ஹாங் காங் நேரம்)
- மக்காவ் - (மக்காவ் நேரம்)
# ஒ.ச.நே + 08:00

## சர்வதேச நேரம்

### தென்கிழக்கு ஆசியா

- பிலிப்பைன்சு - (பிலிப்பைன்சு நேரம்)
- புருனை - (புருனை டாருசலாம் நேரம்)
- மலேசியா - (மலேசியா நேரம்)
- சிங்கப்பூர் - (சிங்கப்பூர் நேரம்)
- இந்தோனேசியா (மத்தியப் பகுதிகள்) - (இந்தோனேசியா மத்திய நேரம்)
- கிழக்கு கலிமந்தான்; தெற்கு கிழக்கு கலிமந்தான்
- சுண்டா தீவுகள்
- சுலாவெசி
# ஒ.ச.நே + 08:00

## சர்வதேச நேரம்

### பசிபிக் பெருங்கடல் தீவுத் தொகுதி

- ஆஸ்திரேலியா - (மேற்கு நியமநேரம்)
- மேற்கு ஆஸ்திரேலியா
- ஹட் நதி ஆட்சிப்பகுதி
# ஒ.ச.நே + 08:00

## சர்வதேச நேரம்

### அண்டார்டிக்கா

- அண்டார்டிக்காவின் சில பகுதிகள் மட்டும் (அண்டார்டிக்கா நேரம்)
# ஒ.ச.நே + 08:00

## வெளித் தொடர்புகள்

- ஹாங்காங் நேரச் சேவையின் வரலாறு
# டர்க்கின் திறப்பு

சதுரங்க விளையாட்டில் **டர்க்கின் திறப்பு** *(Durkin Opening)* என்பது டர்க்கின் தாக்குதல் அல்லது சோடியம் தாக்குதல் என்றும் அழைக்கப்படுகிறது. **1. Na3** என்ற நகர்வுடன் தொடங்கும் இத்திறப்பு சதுரங்க வீரர்களால் எப்போதாவது அரிதாக ஆடப்படுகிறது.  
இத் திறப்புக்கு நியூ ஜெர்சியை சேர்ந்த ராபர்ட் ஜேம்சு டர்க்கின் என்பவரின் பெயர் சூட்டப்பட்டுள்ளது. சோடியம் தாக்குதல் என்ற பெயர் இத்திறப்பின் முதல் நகர்வான 1. **Na**3 ஐ நினைவூட்டும் வகையில் அமைந்துள்ளது வேதியியலில் சோடியத்தின் குறியீடு **Na** ஆகும்.
# டர்க்கின் திறப்பு

## மதிப்பீடு

வெள்ளை ஆட்டக்காரருக்கு முதல் நகர்வால் கிடைக்க வேண்டிய அனுகூலம், அரசியின் குதிரை தாறுமாறாக 1.Na3 என்று நகர்வதால் முழுமையாக கிடைப்பதில்லை. சதுரங்கப் பலகையின் ஓரத்திலுள்ள a3 சதுரத்தில் நின்று கொண்டு குதிரையால் அவ்வளவாக எதையும் சாதிக்க முடிவதில்லை. மையப்பகுதியில் நுழைந்து துடிப்புடன் ஆதிக்கம் செலுத்த முடியாமல் முடங்கிப் போய் நிற்கிறது. எனவே அங்கிருக்கும் குதிரையை விரைவில் நகர்த்த வேண்டிய அவசியம் ஏற்படுகிறது. ஒருவேளை வெள்ளை c4 என்று விளையாடினாலும் குதிரையை c4 சதுரத்திற்கு நகர்த்த வேண்டியதிருக்கும். (உதாரணமாக 1. ... d5 2.c4 dxc4 3.Nxc4) அல்லது Nc2 என்றாவது ஆடவேண்டும். வெள்ளையின் தொடக்கத் திட்டம் ஆங்கிலத் திறப்பில் ஆடுவதாக இருந்தால் குதிரையை c4 கட்டத்திற்கு நகர்த்தி கருப்பு ஆட்டக்காரரின் திறப்பு ஆட்டத் தயாரிப்புகளை அனுமதிக்காமல் காலம் தாழ்த்த முடியும். மறுபுறம், கருப்பு ஆட்டக்காரருக்கு காலவிரயம் ஏற்படுத்த இதைத் தவிர வேறு சிறந்த வழிகளும் காணப்படுகின்றன. உதாரணமாக b1-குதிரையை c3 கட்டத்திற்கு நகர்த்தலாம்.
# டர்க்கின் திறப்பு

## பெயர் மாறுபாடுகள்

டர்க்கின் திறப்பு பல்வேரு வகையான பெயர் மாறுபாடுகளைக் கொண்டுள்ளது.
- 1...e5 2.Nc4 Nc6 3.e4 f5 (டர்க்கின் பலியாட்டம்)
- 1...e5 2.d3 Bxa3 3.bxa3 d5 4.e3 c5 5.Rb1 (செலாடான் மாற்றாட்டம்)
- 1...g6 2.g4 (செனோபோசுகியன் மாற்றாட்டம்)
# முதியோர் கொலை

**முதியோர் கொலை** (*Senicide*) என்பது முதியோர்களை கொலை செய்வதாகும்.
# முதியோர் கொலை

## இந்தியாவில் முதியோர் கொலைகள்

இந்தியாவின் தமிழ்நாட்டில், குறிப்பாக மதுரை, விருதுநகர் போன்ற பகுதிகளில், பெண் சிசுக் கொலை போல் முதியோர் கொலைகள் அதிகரித்துள்ளதாக தன்னார்வ தொண்டு நிறுவனங்கள் குற்றம் சாட்டியுள்ளது. வேர்களை வெறுக்கும் விழுதுகள்: பெற்றோரைக் கொல்லும் பிள்ளைகளின் இக்கொடூரச் செயலை கருணைக் கொலை என தவறாக குடும்ப உறுப்பினர்களும், சமூகமும் கருதுவதுடன், குற்ற உணர்வற்ற சமூகச் சடங்கு எனக் குறிப்பிடத் தவறுவதில்லை..
# முதியோர் கொலை

## காரணங்கள்

முதியோர் கொலைகளுக்கு, இந்தியாவில் கூட்டுக் குடும்ப முறை சிதைந்ததும், கிராம மக்கள் அதிக அளவில் நகர்புறத்தில் குடியேறுவதும், முதியோரை பேணும் சமூகப் பொறுப்பு குறைந்து வருவதும் முக்கிய காரணிகளாக சமூக ஆர்வலர்கள் கருதுகிறார்கள். மேலும் முதியோர் கொலையை அறிந்தவர்கள் கூட, அத்தகவலை காவல் துறைக்கு தெரிவிப்பதில்லை. எனவே காவல்துறையினரால் குற்றம் செய்தவர்கள் மீது குற்ற நடவடிக்கை மேற்கொண்டு, முதியோர் கொலைகளை தடுக்க இயல்வதில்லை.
# முதியோர் கொலை

## கடைப்பிடிக்கும் முறைகள்

படுத்த படுக்கையாக உள்ள முதியோர்களின் உயிரை வெகு விரைவில் பறிக்க தமிழ்நாட்டில் பல வழிமுறைகள் கடைப்பிடிக்கப்படுகிறது.  
1. தலைக்கு ஊத்தல் எனும் தலைக்கு விளக்கெண்ணெயை நன்கு தேய்த்து குளிர்ந்த நீரில் குளிப்பாட்டி பின் இளநீரை குடிக்கச் செய்தல்.
1. குடும்ப உறுப்பினர்கள் வரிசையாக தொடர்ந்து முதியோரின் வாயில் பால் ஊற்றுதல்.(இதனை ஒரு சடங்காக செய்தல்)
1. பூச்சிக் கொல்லி மாத்திரைகள் கொடுத்தல்
1. விஷ ஊசி போடுதல்.
1. கண்காணாத இடத்தில் விட்டுவிட்டு வந்துவிடுதல்.
# தஞ்சாவூர் (கி.பி.600-1850) (நூல்)

**தஞ்சாவூர் (கி.பி.600-1850)** குடவாயில் பாலசுப்ரமணியன் எழுதிய நூலாகும். கோட்டை தொடங்கி கோயில் வரை பல நூற்றாண்டு கால தஞ்சையின் வரலாற்றினை இந்நூலின் மூலம் அறியமுடிகிறது. ஆங்காங்கே இலக்கிய, கல்வெட்டுச் சான்றுகள், உரிய புகைப்படங்கள் தரப்பட்டுள்ளன. மோடி ஆவணக் குறிப்புகள் பற்றியும் ஆங்காங்கே விவாதிக்கப்படுகின்றன. தஞ்சாவூரின் பலவகையான பெருமைகளைப் பற்றிய நூல்.
# தஞ்சாவூர் (கி.பி.600-1850) (நூல்)

## அமைப்பு

இந்நூல் மூன்று பகுதிகளைக் கொண்டு அமைந்துள்ளது.
# தஞ்சாவூர் (கி.பி.600-1850) (நூல்)

## முதல் பகுதி

இப்பகுதியில் தஞ்சை என்னும் திருவூர், ஆழ்வார்கள் பார்வையில் தஞ்சை, முத்தரையர்களின் தலைநகரம் தஞ்சையே, சோழநாட்டுத் தலைநகரங்கள், விஜயாலய சோழன் கைப்பற்றிய தஞ்சை நகரம், தஞ்சை நிசும்பசூதனி, சோழர் காலத் தஞ்சாவூர், தஞ்சையில் சோழர் அரண்மனையும் பிற இடங்களும், கருவூர்த் தேவர் கண்ட தஞ்சை, தஞ்சாவூர் பெருவழிகள், தஞ்சாவூர் நகரின் பேரழிவு, தஞ்சையிலிருந்த சோழர் கால மருத்துவமனை, இராஜராஜனின் அரண்மனை இருந்த இடம் எது?, கல்வெட்டில் தஞ்சை நகரமும் மும்முடிச்சோழன் திருமதிலும், சோழர் காலத் தஞ்சாவூர் புதிய முடிவு, பாண்டியர் ஆட்சியில் தஞ்சாவூர், தஞ்சைத் திருக்கோயில்கள் (பல்லவ, சோழ, பாண்டிய காலம் வரை), விஜயநகரப் பேரரசின் காலத்தில் தஞ்சை, மராட்டியர் ஆட்சியில் தஞ்சாவூர் ஆங்கிலேயர் ஆட்சியில் தஞ்சை என்ற 20 தலைப்புக்களில் தஞ்சாவூர் நகரைப் பற்றி வரலாற்று நோக்கிலான கட்டுரைகள் காணப்படுகின்றன. தஞ்சை என்ற பெயர்க்குறிப்பை முதலில் பயன்படுத்தியவர் அப்பர், விஜயாலய சோழன் ஏறத்தாழ கி.பி.850இல் தஞ்சை நகரைக் கைப்பற்றித் தனது தலைநகராக்கிக்கொள்ளல், என்பது தொடங்கி பலவற்றை இப்பகுதியில் காணமுடிகிறது.
# தஞ்சாவூர் (கி.பி.600-1850) (நூல்)

## இரண்டாம் பகுதி

இரண்டாம் பகுதியில் தஞ்சை இராஜராஜேச்சரம் பற்றிய பதிவு உள்ளது. தஞ்சாவூர் பெரிய கோயிலைப் பற்றி இப்பகுதியில் பன்முகநோக்கில் விவாதிக்கப்பட்டுள்ளது. சோழர் காலத்தில் கோயில்களுக்குக் கற்கள் தஞ்சைக்கு அருகேயுள்ள உடையார்கோயில் கோயிலிலிருந்து கொண்டுவரப்பட்டது என்பது உள்ளிட்ட அரிய தகவல்களை இப்பகுதியில் காணமுடிகிறது.
# தஞ்சாவூர் (கி.பி.600-1850) (நூல்)

## மூன்றாம் பகுதி

கடைசிப் பகுதியான மூன்றாம் பகுதியில் தஞ்சை நாயக்கர்கள் காலக்கோட்டையும் அரண்மனையும் மற்றும் தஞ்சை மராட்டியர் கோட்டையும் அரண்மனையும் என்ற தலைப்பிலான கட்டுரைகள் அமைந்துள்ளன.
# தஞ்சாவூர் (கி.பி.600-1850) (நூல்)

## வெளியிணைப்புகள்

- கூகுள் புக்ஸ்
# மகாராஷ்டிர காவல்துறை

**மகாராஷ்டிர காவல்துறை** என்பது மகாராஷ்டிர மாநிலத்தில் சட்ட ஒழுங்கைக் காப்பாற்றும் அமைப்பாகும். இதன் தலைமையகம் மும்பையில் உள்ளது. இதன் உயரிய பொறுப்பை டி.ஜி.பி ஏற்கிறார்.  
இது 10 கமிஷனர்களையும், 35 மாவட்ட காவல் பிரிவுகளையும் கொண்டுள்ளது. மொத்தமாக 1.95 லட்சம் காவலர்கள் பணியாற்றுகின்றனர். இவர்களில் 1.5 லட்சம் பேர் பெண்கள் ஆவர்.
# மகாராஷ்டிர காவல்துறை

## பிரிவுகள்

- தீவிரவாத எதிர்ப்புப் பிரிவு
- நெடுஞ்சாலைப் போக்குவரத்துப் பிரிவு
- லஞ்ச எதிர்ப்புப் பிரிவு
- உளவுப் பிரிவு
# மிகை பாரமேற்றுதல் (சதுரங்கம்)

சதுரங்க விளையாட்டில் **மிகை பாரமேற்றுதல்** *(Overloading)* என்பது பாதுகாப்புப் பணியில் ஈடுபட்டுக்கொண்டிருக்கும் ஒரு சதுரங்க காய்க்கு, எதிரியானவர் மேலும் கூடுதலாக மற்றொரு பாதுகாப்பு பணியையும் சுமத்தும் உத்தியாகும். இதனால் அளிக்கப்பட்ட அதன் அசல் தற்காப்பு வேலையை கைவிட்டு விடாமலும் புதியச் சுமையை சுமக்க முடியாமலும் காயை மட்டுமல்ல ஆட்டக்காரரையும் திண்டாட வைத்து வெற்றி பெற முயற்சிப்பதே இந்த சதுரங்க உத்தியின் தத்துவமாகும். கூடுதல் சுமை உத்தி, வேலைப்பளு உத்தி என்ற பெயர்கலாலும் இதை அழைக்கலாம்.
# மிகை பாரமேற்றுதல் (சதுரங்கம்)

## உதாரணங்கள்

2003 ஆம் ஆண்டில் கோரசு சதுரங்கப் போட்டித் தொடரில் கிராசென்கோவ் மற்றும் கார்போவ் ஆடிய முதல்சுற்று ஆட்டத்தில் மிகை பாரமேற்றல் நிகழ்வு நடந்துள்ளது. இவ்வாட்டத்தின் ஒருகட்டத்தில் படத்தில் உள்ளது போன்ற அமைப்புநிலை ஏற்பட்டது. கருப்புக் காய்களுடன் விளையாடிய கார்போவ், இப்பொழுது நகர்வை செய்யவேண்டும். வெள்ளை ஆட்டக்காரரின் f1 கட்டத்தில் நிற்கும் யானை f3 கட்டத்தில் நிற்கும் சிப்பாயை பாதுகாக்கும் பணியில் ஈடுபட்டுக் கொண்டிருக்கிறது. கார்போவ் தன்னுடைய e2 யானையை **1...Re1!** என்று நகர்த்தி f1 கட்டத்தில் பாதுகாப்புப் பணியில் உள்ள வெள்ளை யானைக்கு மிகை பாரம் ஏற்றுகிறார். ஒருவேளை வெள்ளை முதல் பணியைக் கைவிட்டு 2.Rxe1 என்று விளையாடினாலோ அல்லது 2.Rxe1 என்ற இரண்டாவது பணியைக் கைவிட்டு 2.Qc4 என வெள்ளை விளையாடினாலோ, பின்னர் கருப்பு 2...Qxf3#. என்று விளையாடி வெற்றி பெற்றுவிடும். ஒருவேளை வெள்ளை 2.Kg2, என்று நகர்த்தினால் முன்போலவே கருப்பு 2...Rxf1 3.Kxf1 Qxf3+ மற்றும் 4...Qxd5 என்று விளையாடி வெற்றி பெறுவார்.  
இலிவியு-டையீட்டர் நிசிபியனுக்கும் அனிசு கிரிக்கும் நடைபெற்ற மற்றொரு ஆட்டத்தில் (படம் பார்க்க) கருப்பு காய்களுடன் விளையாடிய கிரி தன்னுடைய முப்பதாவது நகர்வில் 30 ...Bxh3! என்று விளையாடி g2-சிப்பாய்க்கு கூடுதல் சுமையை ஏற்படுத்துகிறார். வெள்ளை சிப்பாய் ஒரு கடமையைக் கைவிட்டு 31.gxh3 என்று நகர்த்தி விளையாடினால் 31...f3 (32.Re3 Qg5+). என்ற நகர்வுகள் மூலம் கருப்பு வெற்றி அடைந்துவிடும்.  
இந்த உத்தி ரோட்லெவி மற்றும் ரூபீன்சிடெய்ன் இடையிலான போட்டியிலும் பயன்படுத்தப்பட்டுள்ளது.
# புனித மாற்கு பசிலிக்கா

**புனித மாற்கு வணக்கத்துக்குரிய பேராலய பசிலிக்கா** (*Patriarchal Cathedral Basilica of Saint Mark*; **'; பொதுவாக **புனித மாற்கு பசிலிக்கா''') என்பது வட இத்தாலியிலுள்ள வெனிசு உரோமன் கத்தோலிக்க உயர்மறைவாட்ட பேராயலம் ஆகும். இது நகரிலுள்ள பிரபல்யமிக்க தேவாலயமும் இத்தாலிய பைசண்டைன் கட்டிடக்கலைக்கு சிறந்த உதாரணங்களில் ஒன்றும் ஆகும். ஆரம்பத்தில் இது டொஜ் மாளிகையின் சிறு தேவாலயமாக இருந்து, 1807 முதல் நகரின் பேராலயமாக மாறியது. அத்துடன் இது வெனிசுவின் வணக்கத்துக்குரியவரின் இடமுமாகியது.  
அதன் செழுமையான வடிவமைப்பு, தங்கத் தரை ஒட்டுக்கலைக் கற்கள் மற்றும் நிலை என்பன வெனிசுக்காரர்களின் செழிப்பை மற்றும் வல்லமையின் அடையாளங்களாகவுள்ளன. 11 ஆம் நூற்றாண்டில் இருந்து இக்கட்டடம் புனைபெயரான "தங்கத் தேவாலயம்" (*Chiesa d'Oro* ) என்பதால் அறியப்படுகிறது.
# புனித மாற்கு பசிலிக்கா

## குறிப்பு

- Demus, Otto. *The Mosaic Decoration of San Marco Venice* (1 volume version, edited by Herbert L. Kessler), University of Chicago Press, 1988,
# புனித மாற்கு பசிலிக்கா

## வெளி இணைப்பு

-
-
- Satellite image from Google Maps
- ''San Marco, Byzantium, and the Myths of Venice" PDF of parts (71 pages) of book, Dumbarton Oaks Byzantine Symposia and Colloquia, "Introduction" and "Refashioning Byzantium in Venice, ca. 1200–1400"
# பால்கர் மாவட்டம்

**பல்கார் மாவட்டம்** என்பது இந்திய மாநிலமான மகாராஷ்டிராவில் உள்ள மாவட்டமாகும். இது தாணே மாவட்டத்தின் சில பகுதிகளைக் கொண்டு 1 ஆகஸ்டு 2014 அன்று நிறுவபட்டது. இதன் நிர்வாகத் தலைமையிடம் பால்கர் நகரம் ஆகும்.
# பால்கர் மாவட்டம்

## வரலாறு

இம்மாவட்டத்தின் ஜவ்ஹார் தாலுகாவின் பகுதிகள் 1948-ஆம் ஆண்டு வரை ஜவ்கார் சமஸ்தானத்தில் இருந்தது.
# பால்கர் மாவட்டம்

## மாவட்ட நிர்வாகம்

பால்கர் மாவட்டம் 8 வருவாய் வட்டங்களையும், 1 மாநகராட்சியும், 3 நகராட்சிகளையும், 4 பேரூராட்சிகளையும், 1008 கிராமங்களையும், 477 கிராம ஊராட்சிகளையும் கொண்டது.
1. தகானு தாலுகா
1. தலாசரி தாலுகா
1. பால்கர் தாலுகா
1. மொகதா தாலுகா
1. வசாய் தாலுகா
1. வாடா தாலுகா
1. விக்ரம்காட் தாலுகா
1. ஜவ்ஹார் தாலுகா
# பால்கர் மாவட்டம்

## மாவட்ட நிர்வாகம்

### பால்கர் மாவட்ட வருவாய் வட்டகளும், மக்கள்தொகையும்

| வசாய் தாலுகா | 1,343,402 |  |
| --- | --- | --- |
| பால்கர் தாலுகா | 550,166 |  |
| தகானு தாலுகா | 402,095 |  |
| தலாசரி தாலுகா | 154,818 |  |
| ஜவ்ஹார் தாலுகா | 140,187 |  |
| மொகதா தாலுகா | 83,453 |  |
| வாடா தாலுகா | 178,370 |  |
| விக்ரம்காட் தாலுகா | 137,625 | } |
# பால்கர் மாவட்டம்

## மாவட்ட நிர்வாகம்

### மாநகராட்சி

- வசாய்-விரார் மாநகராட்சி
# பால்கர் மாவட்டம்

## மாவட்ட நிர்வாகம்

### நகராட்சிகள்

- பால்கர்
- ஜாவ்கர்
- தகானு
# பால்கர் மாவட்டம்

## மாவட்ட நிர்வாகம்

### பேரூராட்சிகள்

- மோக்கதா
- விக்கிரம்காட்
- தலசரி
- வடா
# பால்கர் மாவட்டம்

## அரசியல்

### சட்டமன்ற & மக்களவைத் தொகுதிகள்

பால்கர் மாவட்டம் பால்கர் மக்களவைத் தொகுதியும், தகானு, விக்கிரம்காட், பால்கர், பொய்சார், நலசோப்ரா மற்றும் வசாய் சட்டமன்றத் தொகுதிகள் கொண்டது.
# பால்கர் மாவட்டம்

## மக்கள் தொகை பரம்பல்

2011-ஆம் ஆண்டின் மக்கள்தொகை கணக்கெடுப்பின் படி, இம்மாவட்ட மொத்த மக்கள்தொகை 29,90,116, அதில் 14,35,210 (48%) மக்கள் நகரபுறத்தில் வாழ்கின்றனர். மாவடத்தி சராசரி எழுத்தறிவு 66.65% ஆகவுள்ளது. மராத்தி மொழி அதிகம் பேசப்படுகிறது.
# சாளுவன்குப்பம் முருகன் கோவில்

## கல்வெட்டுகள்

இக்கோயில் அகழப்படும் முன் இதைச்சுற்றி கண்டுபிடிக்கப்பட்ட கல்வெட்டுகளான கன்னரத்தேவர் 26ஆம் ஆட்சியாண்டு கல்வெட்டு இரண்டு, இரண்டாம் நந்திவர்மப் பல்லவனின் 12ஆம் ஆட்சியாண்டு கல்வெட்டு, கம்பவர்ம பல்லவனின் 17ஆவது ஆட்சியாண்டு கல்வெட்டுகள் இரண்டு, முதலாம் இராசராசச் சோழன் கல்வெட்டு மற்றும் சில பிற்காலப்பாண்டியர் கல்வெட்டு ஆகியவற்றில் திருவிழச்சு என்னும் ஊரிலுள்ள முருகன் கோவிலுக்குச் சிலர் தானம் அளித்ததாக உள்ளது. அதைக் கொண்டே அக்கோவிலை தேட இப்பகுதிகளில் அகழாய்வு செய்யப்பட்டு இக்கோவில் கண்டுபிடிக்கப்பட்டது.  
இம்முருகன் கோவிலைச் சுற்றி ஏகப்பட்ட கல்வெட்டுப் பாறைகள் காணப்படுகின்றன. இக்கோவிலுக்கு அளிக்கப்பட்ட மான்யங்களைப் பற்றிக்கூறும் மூன்று கருங்கல் தூண்களின் கண்டுபிடிப்பே கோவிலைக் கண்டுபிடிப்பதற்கு வழிகாட்டியாக இருந்துள்ளது. ஒரு தூண், 858 இல் *கீரர்பிரியன்* என்பவரால் கோவிலுக்கு நன்கொடையாக அளிக்கப்பட்ட 10 பொற்கழஞ்சுகளைக் குறிப்பிடுகிறது. மற்றொரு தூண், 813 இல் கோவிலின் தீபத்தின் பராமரிப்புச் செலவிற்காக *வசந்தனார்* என்ற பிராமணப் பெண்ணால் அளிக்கப்பட்ட 16 கழஞ்சுகளைப் பற்றிக் குறிப்பிடுகிறது. மூன்றாவது தூண் முதலாம் ராஜராஜ சோழனால் செய்விக்கப்பட்ட கல்வெட்டுக்களைக் கொண்டுள்ளது.  
இம்மூன்று தூண்களைத் தவிர மேலும் ஐந்து தூண்கள் கீழ்க்காணும் அரசர்களால் செய்விக்கப்பட்ட கல்வெட்டுக்களைக் கொண்டுள்ளன.
# சாளுவன்குப்பம் முருகன் கோவில்

## கட்டடக் கலை

களால் செய்விக்கப்பட்டவை. அதற்கும் அடியிலுள்ள பெரிய செங்கற்கள் சங்க காலத்தியவை.]]  
சைவ சமயக் கடவுள் கடவுளான முருகனுக்கு அர்ப்பணிக்கப்பட்டக் கோவில் இது. இக்கோவில் வடக்கு நோக்கி அமைந்துள்ளது. கோவிலின் கருவறை 2 மீட்டர் நீளமும் 2.2 மீட்டர் அகலமும் கொண்டு 27 செங்கல் அடுக்குகளாக அமைந்துள்ளது. இங்கு பயன்படுத்தப்பட்டுள்ள செங்கற்கள் புகார், உறையூர், மாங்குடி மற்றும் அரிக்கமேடு ஆகிய சங்க கால இடங்களில் பயன்படுத்தப்பட்ட செங்கற்களைப் போன்றே உள்ளன. கோவிலின் நுழைவாயிலின் முன் கல்லால் ஆன வேல் ஒன்று உள்ளது. அகழ்வாய்வில் முதலாம் நூற்றாண்டு காலத்துக்குரிய நடன வகையாக சிலப்பதிகாரம் கூறும் குரவைக் கூத்தினைச் சித்தரிக்கும் சான்றும் கிடைத்துள்ளது. சதுரக் கருவறை மிகவும் சிறியதாக உள்ளமையால் அதனுள் எந்தவொரு கடவுளுருவமும் இருந்திருக்க முடியாது என்பது சத்தியமூர்த்தியின் கருத்து. சங்க காலத்தில் கோவிலைச் சுற்றியொரு பிரகாரமோ அல்லது சுற்றுச் சுவரோ இருந்திருக்க வேண்டும். பல்லவ காலத்துக்கும் முந்தைய காலத்தின் மிகப்பெரிய செங்கல் கோவில் வளாகமாக இக்கோவில் இருந்திருக்க வேண்டும் என்பது திருமூர்த்தியின் கருத்து.  
வண்டல் மண் நிரம்பிய ஒரு மேடான அடிப்பரப்பின் மீது மனிதனால் செய்யப்பட்ட செங்கற்களை அடுக்கி இக்கோவில் கட்டப்பட்டுள்ளது. செம்புரைக் கற்களால் (laterite) ஆன நான்கு அடுக்குகளால் பிரிக்கப்பட்ட நான்கு செங்கல் அடுக்குகள் அமைக்கப்பட்டுள்ளன. பயன்படுத்தப்பட்டுள்ள செங்கற்கள் இரண்டு வகையாய் உள்ளன.
- சங்க கால பெரிய செங்கற்கள்
- அதற்கும் பிற்கால மெல்லிய செங்கல் பலகைகள்  
சுண்ணாம்பைக் கொண்டு செங்கற்கள் ஒன்றுக்கொன்று இணைத்துப் பூசப்பட்டுள்ளன.
# சாளுவன்குப்பம் முருகன் கோவில்

## அகழ்ந்தெடுக்கப்பட்ட தொல்பொருட்கள்

இப்பகுதியில் அகழ்ந்தெடுக்கப்பட்ட சில முக்கிய தொல்பொருட்கள்.:  
- ஓர் பெண்ணின் மண்டையோடு
- சுடுமண் விளக்குகள்
- பச்சைக் கல்லால் ஆன ஒரு சிவலிங்கம்
- மட்பாண்டங்களின் சில்லுகள்
- சிவனுக்குரிய நந்தியின் சுடுமண் சிலை  
இங்கு கிடைத்த சுடுமண் பொருட்களில் முதலாவதாகக் கிடைத்தது நந்தியின் சிலை.. இங்கு கிடைக்கப்பெற்ற இந்த ஒரு நந்தி தான் சுடுமண்ணால் ஆனது என்பதும் குறிப்பிடத்தக்கது. அகழ்ந்தெடுக்கப்பட்டப் பெரும்பாலான பொருட்கள் சங்க காலத்தைச் சேர்ந்தவையாக இருந்தாலும் சோழர் காலத்து செப்பு நாணயம் உட்பட வேறுபல பிந்தைய காலப் பொருட்களும் கிடைத்துள்ளன.
# சாளுவன்குப்பம் முருகன் கோவில்

## உறுதிப்படுத்தல்

இதைச் சங்ககாலக் கோவில் என்று இதைக் கட்டப்பட்ட செங்கற்கள்களின் அமைப்பு மற்றும் அளவுகளைக் கொண்டே உறுதிப்படுத்தினர். பொ.ஊ. ஆறாம் நூற்றாண்டில் கடற்கோளால் அழிவுற்ற இக்கோவில் இரண்டாம் நந்திவர்மன் காலத்தில் கற்றளிகள் மூலம் புணரமைக்கப்பட்டது. மீண்டும் இயற்கைச் சீற்றங்களால் புதைந்து 2004ல் சு. இராசவேலு என்றவரால் கண்டுபிடிக்கப்பட்டது.
# வெட்டியான்

**வெட்டியான்** என்பது தமிழகத்தின் கிராமங்களில் பிணக்குழி தோண்டுபவரையும், பிணஞ்சுடுபவரையும் குறிக்கும் சொல் வழக்காகும். சுடுகாட்டிலே பிணஞ்சுடும் தொழிலைச் சிலர் பரம்பரையாகச் செய்து வருகின்றனர். இவர்கள் தீண்டாதார் வகுப்பு என்று அழைக்கப்பட்டனர். இவர்களுக்குப் பிணம் சுடும் தொழிலுடன் கிராமக் காவல் தொழிலும் உண்டு. தமிழ்ப் பேரகராதி வெட்டியான் என்னும் சொல்லுக்கு *ஓர்வகைக் கிராம ஊழியக்காரன்* எனப் பொருள் கூறுகிறது. அதேவேளை யாழ்ப்பாண அகராதியை மேற்கோள்காட்டியே *சவஞ் சுடுவோன்* என்னும் பொருளையும் தருகிறது.இவர்களை வட இந்தியாவில் சண்டாளர் என்பர்
# ரவுப்

**ரவுப்** (ஆங்கிலம்: *Raub Town*; மலாய்: *Pekan Raub*; சீனம்: 劳勿) என்பது மலேசியா, பகாங் மாநிலத்தில், ரவுப் மாவட்டத்தில் அமைந்துள்ள் ஒரு நகரம். அந்த மாவட்டத்தின் தலைநகரமும் ஆகும். பகாங் மாநிலத்தில் மிகப் பழைமையான நகரமாகக் கருதப் படுகிறது.  
ரவுப் நகரம் கோலாலம்பூரில் இருந்து 110 கி.மீ., குவாந்தான் நகரில் இருந்து 265 கி.மீ. தொலைவில் அமைந்து உள்ளது.  
19-ஆம் நூற்றாண்டில், இங்கு தங்கம் இருப்பது கண்டுபிடிக்கப்பட்டது. 1889-இல் ரவுப் ஆஸ்திரேலிய தங்கச் சுரங்கம் *(Raub Australian Gold Mine)* தோற்றுவிக்கப் பட்டது. சுற்றுவட்டாரங்களில் வாழ்ந்த மக்கள் பலர், ரவுப் தங்கச் சுரங்கத்தில் வேலை செய்வதற்கு படையெடுத்தனர்.  
ரவுப்பில் பிரித்தானியர்கள் கட்டிய பழைய கட்டடங்கள் இன்னும் இருக்கின்றன. ரவுப் மேசன் சாலையில் அந்தக் கட்டடங்களைக் காண முடியும். இந்த நகரில் இருக்கும் ஒரு போலீஸ் நிலையம்தான் மலேசியாவிலேயே மிகவும் பழமையான போலீஸ் நிலையம் என்றும் சொல்லப்படுகிறது. அந்தப் போலீஸ் நிலையம் 1906-இல் கட்டப்பட்டது.
# ரவுப்

## வரலாறு

ரவுப் நகரம் 18-ஆம் நூற்றாண்டில் உருவாக்கப் பட்டது. இது மலேசிய வரலாற்றில் சிறப்புமிக்க ஒரு தங்கச் சுரங்கக் குடியேற்றப் பகுதியாகும். 1961-ஆம் ஆண்டில் தங்கம் தோண்டுவது நிறுத்தப் பட்டது.  
இருப்பினும், அண்மைய காலங்களில் உலகளாவிய நிலையில் தங்கத்தின் விலையேற்றத்தால், அந்தச் சுரங்கத்தை மீண்டும் மீட்டெழுச்சி செய்வதற்கு முயற்சிகள் நடைபெற்று வருகின்றன.  
முன்பு காலத்தில், ஒவ்வொரு தாம்பாளத் தட்டு மணலைத் தோண்டி எடுக்கும் போது, ஒரு பிடி தங்கம் கிடைத்ததாகவும் சொல்லப்படுகிறது. இதனை ஜே.ஏ.ரிச்சர்ட்சன் என்பவர் *The Geology and Mineral Resources of the Neighbourhood of Raub Pahang* எனும் நூலில் (பக்:36) எழுதி இருக்கிறார்.  
ஒரு முதியவரும் அவருடைய இரு மகன்களும் ஒவ்வொரு முறையும் மணலைத் தோண்டும் போது ஒரு கைப்பிடி தங்கம் கிடைத்ததாகக் கிராமத்துக் கதைகளிலும் சொல்லப் படுகின்றன. *Meraup* எனும் மலாய்ச் சொல்லில் இருந்து *Raub* எனும் சொல் உருவானது. *மெரவுப்* என்றால் *தோண்டுதல்* என்று பொருள்.
# ரவுப்

## ரவுப் ஆஸ்திரேலிய தங்கச் சுரங்க நிறுவனம்

20-ஆம் நூற்றாண்டின் தொடக்க காலத்தில், தங்கம் தோண்டுவதில் ரவுப் பிரசித்தி பெற்று விளங்கியது. 1889-இல் பதிவு செய்யப்பட்ட ரவுப் ஆஸ்திரேலிய தங்கச் சுரங்க நிறுவனம் *(Raub Australian Gold Mine)* இங்கே செயல்பட்டு வந்தது.  
தொடக்கத்தில் அந்த நிறுவனத்தின் பெயர் *ஆஸ்திரேலியன் சிண்டிகேட் லிமிடெட்* *(Australian Syndicate Ltd).* பின்னர், ஆஸ்திரேலிய தங்கச் சுரங்க நிறுவனம் *(Australian Gold Mining Co. Ltd)* என பெயர் மாற்றம் கண்டது. 1961-ஆம் ஆண்டு வரை தங்கச் சுரங்கத் தொழிலில் ஈடுபட்டது.
# ரவுப்

## ரவுப் ஆஸ்திரேலிய தங்கச் சுரங்க நிறுவனம்

### பிப்பி சாலை

ரவுப் தங்கச் சுரங்கத்தில் தங்கத்தைத் தோண்டி எடுப்பதற்கு, சுழல் தண்டு *(shaft mining)* முறையைப் பயன்படுத்தினார்கள். அம்பைப் போன்ற சுழல் தண்டைப் பூமிக்குள் செலுத்தி மண்ணைத் தோண்டி எடுத்து, அதில் இருந்து தங்கத்தைப் பிரித்து எடுத்தார்கள். அந்தக் காலக்கட்டத்தில், தங்கச் சுரங்கத் தொழில் துறையினால் ரவுப் மாவட்டம் பெயர் பெற்று விளங்கியது.  
ரவுப் நகரின் பிரதான சாலையின் பெயர் பிப்பி சாலை *(Bibby Road).* ஆஸ்திரேலிய தங்கச் சுரங்க நிறுவனத்தின் முதல் நிர்வாகியாகச் சேவை செய்த வில்லியம் பிப்பியின் *(William Bibby)* பெயர் அந்தச் சாலைக்கு சூட்டப்பட்டது.  
ரவுப் நகரில் மேலும் ஒரு முக்கியமான சாலை மேசன் சாலை *(Mason Road).* ரவுப் மாவட்ட அதிகாரியாக இருந்த ஜே.எஸ்.மேசன் என்பவரின் பெயர் அந்தச் சாலைக்குச் சூட்டப்பட்டது.
# ரவுப்

## ரவுப் ஆஸ்திரேலிய தங்கச் சுரங்க நிறுவனம்

### உள்ளூர் மக்கள் எதிர்ப்பு

2011-ஆம் ஆண்டில் இருந்து, *பெனின்சுலர் கோல்ட்* *(Peninsular Gold)* எனும் ஒரு புதிய நிறுவனம், ரவுப் தங்கச் சுரங்கத்தை மீட்டெழுச்சி செய்து வருகிறது. அதே பழைய இடத்திலேயே தோண்டுதல் வேலைகள் நடைபெற்று வருகின்றன.  
இருப்பினும், உள்ளூர் மக்கள் அந்த மீட்டெழுச்சிக்கு எதிர்ப்பு தெரிவித்து வருகின்றனர். சுரங்கத்தில் இருந்து வெளியாகும் *சையனைட்* தூசுகளால் சுற்றுச் சூழலுக்கு பாதிப்புகள் ஏற்படுவதாக பொது மக்கள் குறை கூறுகின்றனர்.  
அவர்கள் நாள் ஒன்றுக்கு 0.5 லிருந்து 0.8 வரையிலான பி.பி.எம். அளவு ஹைட்ரஜன் சையனைட் *(hydrogen cyanide)* விஷ தூசுகளைக் கிரகிப்பதாகப் புகார் செய்துள்ளனர். பி.பி.எம். அளவு என்றால் ஒரு மில்லியனில் ஒரு பகுதியாகும். *(Part Per Million).*
# ரவுப்

## மலாயா கம்யூனிஸ்டுகளின் அச்சுறுத்தல்

1940களில் மலாயா நாட்டு மக்களுக்கு பயங்கரமான அச்சுறுத்தல்களைக் கொடுத்து வந்தது. மலாயா கம்யூனிஸ்டு கட்சியின் தலைவராக சின் பெங் என்பவர் இருந்தார். மலாயா கம்யூனிஸ்டு கட்சி, பிரித்தானிய அரசாங்கத்தால் தடை செய்யப்பட்டதும், அக்கட்சியின் உறுப்பினர்கள் கிராமப்புறப் பகுதிகளில் அடைக்கலம் அடைந்தனர்.  
மலாயா கம்யூனிஸ்டுகளினால் கிராமப்புற மக்களின் வாழ்வில் சித்ரவதைகளும் தொல்லைகளும் தொடர்ந்தன. மலாயா கம்யூனிஸ்டுகளின் அச்சுறுத்தல்களைச் சமாளிக்க சில முக்கிய நடவடிக்கைகளை பிரித்தானியா அரசாங்கம் மேற்கொண்டது. ஈயச் சுரங்கங்கள், ரப்பர் தோட்டங்கள் போன்றவற்றைப் பாதுகாக்கும் முயற்சிகளில் ஈட்டுபட்டது. ’பிரிக்ஸ்’ திட்டத்தையும் (*Briggs Plan*) அமல் படுத்தியது. மலாயா கம்யூனிஸ்டுகளுக்கு பொதுமக்களிடம் இருந்து கிடைக்கும் பொருளுதவிகளைத் துண்டிப்பதுதான் ’பிரிக்ஸ்’ திட்டத்தின் தலையாய நோக்கமாகும்.
# ரவுப்

## மலாயா கம்யூனிஸ்டுகளின் அச்சுறுத்தல்

### பிரிக்ஸ் திட்டம்

பிரிக்ஸ் திட்டத்தை உருவாக்கியவர் ஏரால்ட் பிரிக்ஸ் (*General Sir Harold Briggs*) என்பவர். இவர் அப்போது மலாயாவின் பிரித்தானிய இராணுவத்தின் நடவடிக்கை இயக்குநராக இருந்தார்.  
அந்த வகையில், ரவுப் சுற்றுவட்டாரத்தில் புதிய குடியிருப்புகள் உருவாக்கப்பட்டு, பொதுமக்கள் மறுக் குடியேற்றம் செய்யப்பட்டனர். 1948-இல் செரோ, சாங் லீ, சுங்கை ருவான், சுங்கை செத்தாங்; 1949-இல் செம்பாலிட், சுங்கை லூய், திராஸ்; 1960-இல் சுங்கை கிளாவ் போன்ற புதுக் குடியிருப்புகள் தோற்றுவிக்கப்பட்டன. பெரும்பாலான இந்தக் குடியிருப்புகளில் சீன வம்சாவளியினர்தான் மிகுதியாகக் குடி அமர்த்தப்பட்டனர்.
# ரவுப்

## மலாயா கம்யூனிஸ்டுகளின் அச்சுறுத்தல்

### ரப்பர் தோட்டங்களில் முள்வேலிகள்

மலாய்க்காரர்கள் பெரும்பாலும் புறநகர்ப் பகுதிகளில் விவசாயம் செய்து வந்ததால், அவர்களுக்கு குறைவான அளவில்தான் புதுக் குடியிருப்புகள் உருவாக்கப்பட்டன.  
இந்தியர்கள் பெரும்பாலும் தோட்டப்புறங்களில் வாழ்ந்ததால், அவர்கள் வாழ்ந்த ரப்பர் தோட்டக் குடியிருப்புகளில் முள்வேலிகள் அமைத்துத் தரப்பட்டன. தற்சமயம், ரவுப் மக்கள் பல்வகையாக இருந்தாலும், அவர்களில் பெரும்பாலோர் சீனர்கள் ஆகும். அவர்கள் தங்கச் சுரங்கங்களில் முன்பு வேலை செய்ய வந்தவர்களின் வழித்தோன்றல்கள் ஆகும்.
# ரவுப்

## பொருளாதாரம்

ரவுப்பில் இருந்த தங்கச் சுரங்கங்கள் மூடப்பட்ட பின்னர், அதன் முக்கியப் பொருளாதாரச் செயல்பாடாக விவசாயம் அமைந்தது. பிரதான உற்பத்திப் பொருளாக ரப்பர், கொக்கோ போன்றவை இருந்தன.  
உள்நாட்டுப் பழங்களான டுரியான், பலாப்பழங்கள் பயிர் செய்யப்படுகின்றன. ரவுப்பில் உற்பத்தி செய்யப்படும் டுரியான்கள் மலேசியாவிலேயே மிகச் சிறந்தவை என புகழாரம் செய்யப் படுகின்றது.
# ரவுப்

## போக்குவரத்து

பேருந்துச் சேவையே முக்கியமான பொது போக்குவரத்துச் சேவையாக விளங்குகிறது. ரவுப் நகரில் இருந்து மற்ற சிறு சிறு நகரங்களுக்கு பேருந்துகள் செல்கின்றன. பெந்தோங், குவாந்தான், கோலாலம்பூர், சிங்கப்பூர் போன்ற சிறு பெரு நகரங்களுக்கும் பேருந்துச் சேவைகள் உள்ளன.  
பேருந்துச் சேவைகளை, பகாங் லின் சியோங், யூனியன், செண்ட்ரல் பேருந்து நிறுவனங்கள் நடத்தி வருகின்றன. கிழக்குக் கரை நகரங்களான குவா மூசாங், கோத்தா பாரு போன்ற நகரங்களுக்குச் செல்லும் மையத் தளமாக ரவுப் நகரம் விளங்குகிறது.
# ரவுப்

## அரசியல்

### நாடாளுமன்ற மக்களவைத் தொகுதி

| நாடாளுமன்றம் | தொகுதி | நாடாளுமன்ற உறுப்பினர் | கட்சி |
| --- | --- | --- | --- |
# ரவுப்

## அரசியல்

### மாநிலச் சட்டமன்றம்

| நாடாளுமன்றம் | சட்டமன்றம் | தொகுதி | சட்டமன்ற உறுப்பினர் | கட்சி |
| --- | --- | --- | --- | --- |
# ரவுப்

## துணை மாவட்டங்கள்

ரவுப் மாவட்டத்தில் ஏழு துணை மாவட்டங்கள் உள்ளன.
- காலி - *Gali*
- பத்து தாலாம் - *Batu Talam*
- செமாந்தான் உலு - *Semantan Ulu*
- திராஸ் - *Tras*
- உலு டோங் - *Ulu Dong*
- செகா - *Sega*
- டோங் - *Dong*
# விக்கிப்பீடியா:Statistics/weekly/21-Dec-2014
# ஆர்தர் ஆ. வில்சன்

**ஆர்தர் ஆ. வில்சன்** தமிழ்த் திரைப்பட ஒளிப்பதிவாளர்களுள் ஒருவராவார். இவர் பல தமிழ்ப் படங்களில் பணியாற்றியுள்ளார். "இணைந்த கைகள்" "சுந்தர புருசன்","சொல்லாமலே","ஜோடி", "என் சுவாசக் காற்றே", "பூவெல்லாம் உன் வாசம்" *ரிதம்*, *அன்பே சிவம்*,*பஞ்சதந்திரம்*,*வானத்தைப் போல*,*வி.ஐ.பி*,*ஷாஜகான்*,'."ஆனந்தம்", "ஜி", *இம்மை அரசன் 23ஆம் புலிகேசி*, *பம்மல் கே. சம்பந்தம்*, *அவன் இவன்*, *நான் கடவுள்*. *சரவணா* போன்ற தமிழ்த் திரைப்படங்களிலும் *பத்ரா*,*சிம்ஹா*, *தாமு* போன்ற தெலுங்குத் திரைப்படங்களிலும் இவர் ஒளிப்பதிவாளராகப் பணியாற்றியுள்ளார்.
# கலங்குட்

**கலங்குட்** அல்லது **கலாங்குட்** (ஆங்கிலம்: Calangute) கோவாவில் உள்ள கிராமம் ஆகும். இது வடக்கு கோவாவில் உள்ளது. இது கடற்கரைக்குப் பெயர் பெற்ற ஊர் ஆகும். இது பணஜி/பஞ்சிம் பேருந்து நிறுத்தத்தில் இருந்து 15 கிலோமீட்டர் தொலைவில் உள்ளது. கோவாவின் உச்ச சுற்றுலா பருவம் கிறிஸ்துமஸ், புத்தாண்டு மற்றும் மே கோடை காலத்தில் இருக்கும். பருவமழையின் போது குறிப்பாக சூன் முதல் செப்டம்பர் வரை, கடல் அலைகள் கடினமான இருப்பதால், இக்காலத்தில் கலங்குட் கடற்கரையில் நீச்சல் தடை செய்யப்படுகிறது. கலங்குட்டில் அதிக உணவகங்களும் கடைகளும் உள்ளன.
# கலங்குட்

## மக்கள் வகைப்பாடு

2001 இந்திய மக்கள் தொகை கணக்கெடுப்பின்படி, கலங்குட்டின் மக்கள் தொகை 15.776. இதில் ஆண்கள் 54%, பெண்கள் 46% ஆகும்.
# கலங்குட்

## பள்ளிகள்

லிட்டில் பிளவர், புனித ஜோசப் ஹை ஸ்கூல், டான் பாஸ்கோ பள்ளி, மார்க் நினைவு உயர்நிலைப் பள்ளி.
# கலங்குட்

## கலங்குட் கடற்கரை

கலங்குட்டில் அழகான கடற்கரை உள்ளது. இங்கு உள்நாட்டு சுற்றுலாப் பயணிகளும் சர்வதேச சுற்றுலா பயணிகளும் ஆயிரக் கணக்கில் வருகின்றனர். குறிப்பாக **உருசியாவில்** இருந்து அதிக சுற்றுலா பயணிகள் கோவாவிற்கு வருகை புரிந்துள்ளனர் . உருசியாவை அடுத்து **பிரிட்டனில்** இருந்து அதிக சுற்றுலா பயணிகள் கோவாவிற்கு வருகை புரிந்துள்ளனர். இந்தக் கடற்கரைகளில் வரிசையாக அமைக்கப்பெற்ற குடில்களில் புதிதாக சமைக்கப்பட்ட மீன் உணவு வகைகள், சைவ உணவு வகைகள் மற்றும் மதுபானங்கள் கிடைக்கின்றன.  
கடற்கரைகளில் ஓரங்களில், ஓய்வு எடுக்கும் படுக்கைகள் உள்ளன். இவற்றை உபயோகிப்பதற்கு, சில நேரங்களில் 2 மணி நேரத்திற்கு 150 முதல் 200 ரூபாய் வரை கட்டணம் செலுத்த வேண்டும். இந்தக் குடில்களில் ஹோட்டல் உடன் சேர்ந்தது. இவற்றில் உணவருந்தும் பட்சத்தில், ஓய்வு எடுக்கும் படுக்கைகள் உபயோகிப்பதற்கு தனிக் கட்டணம் எதுவும் இல்லை. ஓய்வு எடுக்கும் படுக்கைகள் குடைகளின் கீழ் உள்ளதால், வெயிலின் தாக்கம் இல்லை.  
கலங்குட் கடற்கரை அருகில் அதிக தங்கு விடுதிகள் உள்ளன. இங்குள்ள விடுதிகளில் 1500 ரூபாய் முதல் வாடகைக்கு கிடைக்கின்றன. கலங்குட் கடற்கரையில் தண்ணீர் விளையாட்டுகள் உள்ளன. இங்கு உள்ள தண்ணீர் விளையாட்டுகள் வான்குடை மூலமாக பறப்பது(பாராசெய்லிங்), தண்ணீர் வண்டி(ஜெட் ஸ்கிங்) ஆகும். டிசம்பர் 2014லின் படி வான்குடை மூலமாக பறப்பதற்கு(பாராசெய்லிங்) ஒருவருக்கு ஏறத்தாழ 800 ரூபாய் ஆகிறது. தண்ணீர் வண்டி(ஜெட் ஸ்கிங்) செய்ய ஒருவருக்கு ஏறத்தாழ 250 ரூபாய் ஆகிறது. டால்பின் நோக்குதல் செய்ய படகில் செல்ல வேண்டும். டால்பின் அதிக அளவில் காண அதிகாலையில் செல்வது நல்லது. ஒரு படகிற்கு ரூபாய் 1500 ஆகிறது. படகில் 4 முதல் 6 பேர் வரை செல்லலாம்.  
கலங்குட் கடற்கரையில் இரு சக்கர வாகனங்கள் வாடகைக்கு கிடைக்கின்றன. ஹொண்டா ஆக்டிவா இரு சக்கர வாகனம், ஏறத்தாழ 300 ரூபாய் நாள் வாடகைக்கும், பல்சர் இரு சக்கர வாகனம் ஏறத்தாழ 500 ரூபாய் நாள் வாடகைக்கும் கிடைக்கிறது. எரிபொருள் செலவு, வாடகைக்கு எடுப்பவரை சார்ந்தது ஆகும். கண்டோலிம், பாகா கடற்கரைகளுக்கு நடுவே கலங்குட் கடற்கரை அமைந்துள்ளது. கலங்குட்டில் இருந்து எளிதாக இரு சக்கர வாகனம் மூலம் சாலை வழியாக **கண்டோலிம்**, **பாகா கடற்கரைக்கு** செல்லலாம்.  
கலங்குட் கடற்கரை குளிப்பதற்கு உகந்த கடற்கரை ஆகும். இங்கு பாறைகள் இல்லை. கடலில் தத்தளிக்கும் சுற்றுலா பயணிகளைக் காப்பற்ற உயிர் காக்கும் படை உள்ளது. உயிர் காக்கும் படை ஜீப்களில் ரோந்து செல்கிறது. உயிர் காக்கும் படை மாலை 6.15 மேல் இல்லை. கோவா கடற்கரையில் ராட்சச அலைகள் இல்லாததால், குளிப்பதற்கு உகந்த கடற்கரையாக உள்ளது.  
சின்குரியம், கண்டோலிம், கலங்குட், மற்றும் பாகா ஆகியவை தொடர்ச்சியாக உள்ள கடற்கரைகள் ஆகும். சின்குரியம் தெற்கு திசையில் தொடங்கி, கண்டோலிம், கலங்குட், பாகா கடற்கரையில்(வடக்கு திசை) முடிகிறது.
# கண்டோலிம்

**கண்டோலிம்** (ஆங்கிலம்: Candolim) , கோவாவில் உள்ள கடற்கரை கிராமம் ஆகும். இது வடக்கு கோவாவில் உள்ளது. இது கலங்குட் கடற்கரையை அடுத்து அமைந்துள்ளது.
# கண்டோலிம்

## கண்டோலிம் கடற்கரை

கண்டோலிம் கடற்கரைக்கு உள்நாட்டுப் பயணிகளும் சர்வதேச சுற்றுலாப் பயணிகளும் ஆயிரக்கணக்கில் வருகின்றனர். இந்தக் கடற்கரையில் வரிசையாக அமைக்கப்பட்ட குடில்கள் உள்ளன. அகுடா கோட்டை கண்டோலிம் கடற்கரைக்கு அருகே அமைந்துள்ளது. இது குளிப்பதற்கு உகந்த கடற்கரை ஆகும். இங்கு பாறைகள் மிக அரிதாக உள்ளன. இங்கு மிதமான, குளிப்பதற்கு ஏற்ற அலைகள் உள்ளன. கண்டோலிம் கடற்கரை ஓரங்களில் தென்னை மரங்கள் உள்ளன  
இந்த ஓய்வு எடுக்கும் படுக்கைகளை உபயோகிப்பதற்கு (படங்களை காண்க) சில நேரங்களில் 2 மணி நேரத்திற்கு 150 முதல் 200 ரூபாய் வரையில் கட்டணம் செலுத்த வேண்டும். இங்குள்ள ஹோட்டல்களில் தங்கியிருந்து, இந்தக் குடில்களிலுள்ள ஓய்வு எடுக்கும் படுக்கைகளை உபயோகிப்பதற்கு தனியாகக் கட்டணம் எதுவும் செலுத்த வேண்டியதில்லை. ஓய்வு எடுக்கும் படுக்கைகள் குடைகளின் கீழ் உள்ளதால், வெயிலின் தாக்கமும் இல்லை.  
கண்டோலிம் கடற்கரைக்கு அருகில் அதிக உணவகங்கள் உள்ளன. இங்குள்ள அனைத்து உணவகங்களிலும் மதுபானங்கள் கிடைக்கின்றன. இங்கு உள்ள குடில்களில் உடற்பிடிப்பு வசதியும் உண்டு. இங்கு வெளிநாட்டினர் அதிக அளவில் வருகின்றனர். குறிப்பாக உருசியாவில் இருந்து அதிக சுற்றுலா பயணிகள் கோவாவிற்கு வருகை புரிகின்றனர். உருசியாவை அடுத்து பிரிட்டனில் இருந்து அதிக சுற்றுலா பயணிகள் கோவாவிற்கு வருகை புரிகின்றனர்.  
கண்டோலிம் கடற்கரையில் பாறைகள் மிக அரிதாக உள்ளதால், இது குளிப்பதற்கு உகந்த கடற்கரையாக உள்ளது. மேலும் கடற்கரையில் சில அடி தூரம் வரை ஆளம் குறைவாக உள்ளதாலும், அலைகள் மிதமாக உள்ளதாலும், இது குளிப்பதற்கு உகந்த கடற்கரையாக உள்ளது.  
கலங்குட்-கண்டோலிம் சாலையில் கடைகள் மற்றும் உணவகங்கள் உள்ளன.
# கண்டோலிம்

## அகுவாடா கோட்டை

அகுவாடா கோட்டை 1612ல் போர்த்துக்கேயர்களால், டச்சு மற்றும் மராட்டியப் படையெடுப்பாளர்களை எதிர்கொள்ள கட்டப்பட்டது. கோட்டை உள்ள தேவாலயம், கலங்கரை விளக்கம், சமீப சிறையின் இல்லங்களை சுற்றுலா பயணிகளை கவரும் இடங்களாக மாறிவிட்டன.